**Pravila nagradnog natječaja „If You Know You Know“**

**Članak 1: ORGANIZATOR**

Nagradni natječaj „If You Know You Know“ (u daljnjem tekstu: Natječaj) priređuje i organizira društvo TISAK plus d.o.o., Slavonska avenija 11A, 10 000 Zagreb, OIB: 32497003047 (u daljnjem tekstu: Organizator).

**Članak 2: TRAJANJE, SVRHA I MJESTA PROVOĐENJA NAGRADNOG NATJEČAJA**

Natječaj se provodi u svrhu promocije Organizatora na službenim [Instagram](https://www.instagram.com/tisak_media/), [Facebook](https://www.facebook.com/tisakmedia) i [TikTok](https://www.tiktok.com/@tisak_?lang=en) stranicama.   
Natječaj traje **8 dana, od 11.4.2025. do 18.4.2025. godine u 23:59 sati,** a odnosi se na područje Republike Hrvatske.  
Osoba koja se prijavi radi sudjelovanja u Natječaju dalje se u tekstu naziva Sudionik. Natječaj nije ni na koji način povezan, sponzoriran ili promoviran od strane bilo koje društvene mreže koja se spominje u ovim pravilima.

**Članak 3: PODRUČJE PROMOCIJE**

Sve informacije o Natječaju bit će dostupne na službenim [Instagram](https://www.instagram.com/tisak_media/), [TikTok](https://www.tiktok.com/@tisak_?lang=en) i [Facebook](https://www.facebook.com/tisakmedia) stranicama Organizatora.

**Članak 4: PRAVO SUDJELOVANJA**

Pravo sudjelovanja u Natječaju imaju sve fizičke osobe s prebivalištem u Republici Hrvatskoj starije od 18 godina na dan početka ovog Natječaja, izuzev zaposlenika Organizatora, društva Xantie d.o.o., Zagreb, Ulica Zinke Kunc 3B, OIB: 89537643260, kao i članova njihovih užih obitelji (roditelji, supružnik, djeca, sestre i braća) – kao i niti jedna druga osoba koja je sudjelovala u pripremi ovog Natječaja. Nagradu u sklopu Natječaja ne može osvojiti ni osoba koja je osvojila nagradu u sklopu bilo kojeg natječaja Organizatora koji se odvijao na Facebook, TikTok, Instagram ili web stranici Organizatora u posljednjih šest (6) mjeseci od datuma početka ovog Natječaja.

**Članak 5: KAKO SUDJELOVATI U NAGRADNOM NATJEČAJU**

Cilj Natječaja je da Sudionik/ca u komentaru objave Organizatora na službenim [Instagram](https://www.instagram.com/tisak_media/), [TikTok](https://www.tiktok.com/@tisak_?lang=en) i [Facebook](https://www.facebook.com/tisakmedia) stranicama kreativno nastave rečenicu „Kad pojedem nešto slatko, osjećam se kao...“. Najkreativniji komentar osvaja nagradu.

Organizator neće imati pristup korisnikovom Instagram, TikTok i Facebook profilu, niti će se koristiti i pristupati korisnikovim podacima na toj mreži, osim onih podataka koji su javno dostupni. Svako korištenje lažnih ili dvostrukih profila ili opravdana sumnja u postojanje istih, sankcionirat će se eliminacijom Sudionika iz Natječaja. Organizator ne može znati koji osobni podaci će biti prenijeti društvenim mrežama, niti na koji način i u kojem opsegu će takvi podaci biti korišteni od strane istih ili trećih osoba. Preporučuje se Sudioniku da se upozna s pravilima zaštite podataka na spomenutim društvenim mrežama.

**Članak 6: ODABIR DOBITNIKA**

Četiri (4) dobitnika Natječaja, izabrat će stručni žiri Organizatora na temelju kreativnosti odgovora. Žiri će odabrati dva dobitnika na [Instagram](https://www.instagram.com/tisak_media/) stranici, jednog dobitnika na [Facebook](https://www.facebook.com/tisakmedia) stranici i jednog dobitnika na [TikTok](https://www.tiktok.com/@tisak_?lang=en) stranici Organizatora.

Dobitnici Natječaja bit će objavljeni 22.4.2025. godine u 14h na službenim [Instagram](https://www.instagram.com/tisak_media/), [TikTok](https://www.tiktok.com/@tisak_?lang=en) i [Facebook](https://www.facebook.com/tisakmedia) stranicama, u komentaru objave Organizatora. Imena dobitnika nagrade bit će objavljena sukladno odredbi članka 12. ovih Pravila.

U slučaju da se dobitnik ne javi u roku od 48 sati, Organizator ima pravo proglasiti novog Dobitnika natječaja na temelju sljedećeg najkreativnijeg odgovora prema odluci žirija.

**Članak 7: FOND NAGRADA KOJI UTVRĐUJE ORGANIZATOR**

Fond nagrada sastoji se od ukupno 4 Tisak „If You Know You Know“ paketa sa slatkišima. Nagradni natječaj ima četiri dobitnika.

|  |  |
| --- | --- |
| **Nagrada** | **Količina** |
| Tisak „If You Know You Know“ paket sa slatkišima | 4 |
|  |  |

**Članak 8: KAKO PREUZETI NAGRADU**

Nakon završetka Natječaja, dobitnici će o osvojenoj nagradi biti obaviješteni putem komentara na [Instagram](https://www.instagram.com/tisak_media/) profilu Organizatora, odnosno na Instagram objavi Organizatora u kojem će se Sudionika obavijestiti da se javi direktnom porukom u inbox. Sudionicima na Facebooku, dobitnik će biti obaviješten na [Facebook](https://www.facebook.com/tisakmedia) profilu Organizatora, odnosno putem komentara u objavi da se osoba javi u inbox. Sudionicima na TikToku, dobitnik će biti obaviješten na [TikTok](https://www.tiktok.com/@tisak_?lang=en) profilu Organizatora, odnosno putem komentara u objavi da se osoba javi u inbox. Za preuzimanje nagrade dobitnik je obavezan Organizatoru dostaviti osobne podatke putem direktne poruke na Instagramu (ime, prezime, broj telefona i lokaciju najbližeg Tiska).

**Članak 9: SUDIONICI U NAGRADNOM NATJEČAJU**

Sudionici koji sudjeluju u nagradnom natječaju ne mogu zahtijevati nagradu u većim količinama ili drugačije nagrade od one koja je navedena u ovim Pravilima od strane Organizatora. Sudjelovanjem u ovom nagradnom natječaju sudionici prihvaćaju ova Pravila. Sudionici također ne mogu zamijeniti nagradu za novac ili prenijeti na neku drugu osobu.

Organizator će pregledati sve zaprimljene odgovore i zadržava pravo u bilo kojem trenutku diskvalificirati prijavljene Sudionike ako:

* Sudionik prekrši Pravila;
* Sudionik ne odgovori na upit Organizatora u roku od 48 sati ili ostavi netočne osobne podatke ili iz drugog razloga nije moguće stupiti s njim u kontakt;
* se Sudionik ne pridržava teme Natječaja;
* je sadržaj koji prijavljuje uvredljivog ili vulgarnog sadržaja, spominju se javne osobe ili tekst predstavlja sadržaj koji nije u skladu sa zakonom.

**Članak 10: POGREŠKE I NEREGULARNE PRIJAVE**

Pogrešne ili nepotpuno ispunjene prijave nevažeće su i ne daju pravo ni na kakvu nagradu. Više sudionika s istim emailom, odnosno adresom smatrat će se jednim dobitnikom. Ako Sudionik Natječaja unese bilo kakav neprimjeren ili uvredljiv sadržaj, isti će biti uklonjen i neće se smatrati regularnom prijavom na Natječaj.

**Članak 11: PUBLICITET**

Sudjelovanjem u ovom nagradnom natječaju, Sudionici su suglasni da se njihov doprinos u natječaju može od strane Organizatora objaviti i koristiti bez naknade u tiskanom, zvučnom, slikovnom i video materijalu u marketinške svrhe i to isključivo, sadržajno, vremenski i teritorijalno neograničeno u svim medijima.

Ovaj Natječaj nije ni na koji način povezan s Instagramom i Facebookom, Instagram i Facebook ih ne promiču niti sponzoriraju. Sudionici osobne podatke daju Organizatoru isključivo za potrebe potpune funkcionalnosti ovog natječaja, a ne društvenim mrežama. Instagram i Facebook su javni prostor i objava bilo kojeg sadržaja (uključujući i fotografije) može predstavljati zadiranje u privatnost, kako samih sudionika Natječaja, tako i trećih osoba. Smatrat će se da su Sudionici sadržaj povezan s ovim Natječajem objavili svojevoljno te Organizator ne snosi odgovornost za sadržaj istih, kao ni za zlouporabu korištenjem takvog sadržaja od bilo kojih trećih osoba. Također, Organizator će smatrati , ako su Sudionici objavili bilo kakav sadržaj povezan s ovim Natječajem (uključujući fotografije, tekstualne poruke, komentare, bilo koje osobne podatke i sl.), da imaju sva potrebna ovlaštenja za objavu takvog sadržaja.

**Članak 12: VRSTE I UPORABA OSOBNIH PODATAKA**

Sudjelovanjem u ovom Natječaju, Sudionici su suglasni da Organizator prikuplja obrađuje i objavljuje njihove osobne podatke koje su sudionici sami dostavili u ovom Natječaju (ime, prezime, adresa, broj telefona i lokacija najbližeg Tiska) te se njima koristi isključivo za potrebe ovog Natječaja.

Nagrada će dobitnicima biti dostupna za osobno preuzimanje na najbližem prodajnom mjestu Tiska.

Sve osobne podatke koji se prikupljaju za potrebe ovog Natječaja, Organizator čuva u trajanju od mjesec dana od završetka Natječaja.

Sudionik je slobodan u svakom trenutku uskratiti svoj pristanak u pogledu prikupljanja i obrade osobnih podataka i prihvaća da takvo uskraćivanje može dovesti do nemogućnosti sudjelovanja u Natječaju.

Organizator će navedene osobne podatke u stavku 1. ovog članka koristiti isključivo za:

1. Objavu Dobitnika,
2. Kontaktiranje Dobitnika radi dogovora oko preuzimanja nagrade,
3. Isporuku nagrade Dobitniku,
4. Vođenje evidencije o sudjelovanju u nagradnim natječajima.

**Članak 13: PRAVA SUDIONIKA VEZANA UZ OSOBNE PODATKE**

Sudionici Natječaja slanjem maila na [tisak@tisak.hr](mailto:tisak@tisak.hr) imaju pravo, vezano uz osobne podatke koji se obrađuju temeljem ovog Natječaja:

1. Zatražiti pristup osobnim podacima koje je Organizator pohranio,
2. Zatražiti pristup informacijama o tome za što se koriste osobni podaci koje je Organizator pohranio,
3. Zatražiti ispravak ili nadopunu osobnih podataka koje je Organizator pohranio,
4. Zatražiti brisanje osobnih podataka koje je Organizator pohranio,
5. Zatražiti zaustavljanje obrade osobnih podataka ako postoji osnovana sumnja da se njegovi podaci ne obrađuju na definirani način,
6. Uložiti prigovor na podatke koje je Organizator prikupio i obrađuje.

**Članak 14: OBJAVLJIVANJE OSOBNIH PODATAKA**

Organizator može podijeliti osobne podatke Sudionika s trećom stranom koja pruža uslugu pripreme i provedbe Natječaja, a s kojom Organizator surađuje te s trećom stranom koja provodi u ime Organizatora i za njegov račun sve aktivnosti vezane za organizaciju isporuke Nagrade.

Organizator je ovlašten otkriti osobne podatke Sudionika i onda kada je to nužno radi poštivanja njegovih zakonskih obveza.

**Članak 15: NADOPUNE I ISPRAVLJANJE OSOBNIH PODATAKA**

Sudionik je ovlašten promijeniti bilo koji osobni podatak slanjem emaila na adresu [tisak@tisak.hr](mailto:tisak@tisak.hr) u kojem je Sudionik dužan navesti ime i prezime, adresu i email adresu te koje informacije želi nadopuniti.

**Članak 16: ZAŠTITA PODATAKA**

Organizator poduzima tehničke i organizacijske mjere sigurnosti za zaštitu osobnih podataka od slučajnog ili nezakonitog uništenja, gubitka ili izmjena te od neovlaštenog otkrivanja ili pristupa. Sudionik je upoznat s činjenicom da niti jedan prijenos podataka preko Interneta ili bilo koje bežične mreže ne može biti 100% siguran. Iako Organizator provodi razumne zaštitne mjere za zaštitu podataka, ne može jamčiti zaštitu bilo koje informacije prenesene na internetske stranice Instagram <https://instagram.com>, TikTok <https://www.tiktok.com/> ili Facebook <https://facebook.com> ili s njih te nije odgovoran za radnje bilo koje treće strane koja takve informacije primi.

**Članak 17: POVJERLJIVOST PODATAKA TREĆIH INTERNETSKIH STRANICA**

Ova Pravila i uvjeti korištenja odnose se isključivo na uporabu i objavljivanje informacija koje Organizator prikuplja od Sudionika na službenim [Instagram](https://www.instagram.com/tisak_media/), [TikTok](https://www.tiktok.com/@tisak_?lang=en) i [Facebook](https://www.facebook.com/tisakmedia) stranicama. Ostale internetske stranice kojima se može pristupiti preko ove internetske stranice imaju svoje izjave o povjerljivosti i prikupljanju podataka te načinima njihova korištenja i objavljivanja na njima. Organizator ne snosi odgovornost za načine i uvjete rada trećih strana.

**Članak 18: OBJAVA DOBITNIKA**

Imena Dobitnika nagrada bit će objavljena na službenim [Instagram](https://www.instagram.com/tisak_media/), [TikTok](https://www.tiktok.com/@tisak_?lang=en) i [Facebook](https://www.facebook.com/tisakmedia) stranicama Organizatora, 22.4.2025. godine u 14:00h.

**Članak 19: MALODOBNI SUDIONICI U NAGRADNOM NATJEČAJU**

Maloljetnici nemaju pravo sudjelovati u Nagradnom natječaju. U slučaju da se, unatoč ovim Pravilima, maloljetna osoba prijavi za sudjelovanje u Nagradnom natječaju, a kasnijom provjerom podataka bude ustanovljeno da ne udovoljava uvjetu godina iz članka 5. ovih Pravila, njezin rezultat bit će proglašen nevažećim te će nagrada pripasti idućem punoljetnom najbolje plasiranom sudioniku.

**Članak 20: POREZI**

Dobitnik ne snosi obavezu plaćanja nikakvih poreza, obveze ili naknada direktno povezanih s nagradama.

**Članak 21: U SLUČAJU SPORA**

U slučaju spora između Organizatora i Sudionika nagradnog natječaja nadležan je Općinski sud u Zagrebu.

**Članak 22: MOGUĆNOST PREKIDA NAGRADNOG NATJEČAJA**

Organizator zadržava pravo da prekine Natječaj, u slučaju okolnosti za koje Organizator nije odgovoran, odnosno koje nije mogao spriječiti, otkloniti ili izbjeći, u kojem slučaju se oslobađa svih mogućih nastalih obveza prema Sudioniku. Organizator ne snosi nikakvu odgovornost zbog tehničkih problema ili grešaka u unosu podataka i drugih razloga koji ne ovise o Organizatoru. Sudionik koji sudjeluje u Natječaju prihvaća prava i obveze iz Pravila.

**Članak 23: IZMJENE PRAVILA**

Organizator zadržava pravo promjene Pravila, o čemu će svi Sudionici biti pravovremeno obaviješteni u komentaru na post koji komunicira Natječaj na službenim [Instagram](https://www.instagram.com/tisak_media/), [TikTok](https://www.tiktok.com/@tisak_?lang=en) i [Facebook](https://www.facebook.com/tisakmedia) stranicama Organizatora.